title: 2010/9/EU: Komission päätös, tehty 6 päivänä tammikuuta 2010 , turvallisuusvaatimuksista, jotka vauvojen ja pienten lasten kylpyistuimia, kylpyalustoja sekä kylpyammeita ja telineitä koskevien eurooppalaisten standardien on Euroopan parlamentin ja neuvoston direktiivin 2001/95/EY nojalla täytettävä (tiedoksiannettu numerolla K(2009) 10290) ETA:n kannalta merkityksellinen teksti

text:
               7.1.2010

               FI

               Euroopan unionin virallinen lehti

               L 3/23

         KOMISSION PÄÄTÖS,
   tehty 6 päivänä tammikuuta 2010,
   turvallisuusvaatimuksista, jotka vauvojen ja pienten lasten kylpyistuimia, kylpyalustoja sekä kylpyammeita ja telineitä koskevien eurooppalaisten standardien on Euroopan parlamentin ja neuvoston direktiivin 2001/95/EY nojalla täytettävä
   (tiedoksiannettu numerolla K(2009) 10290)
   (ETA:n kannalta merkityksellinen teksti)
   (2010/9/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY (1) ja erityisesti sen 4 artiklan 1 kohdan a alakohdan,
   sekä katsoo seuraavaa:

               (1)

               Direktiivin 2001/95/EY mukaan eurooppalaisten standardointielinten on laadittava eurooppalaisia standardeja. Standardeilla olisi varmistettava, että tuotteet ovat direktiivissä vahvistetun yleisen turvallisuusvaatimuksen mukaisia.

               (2)

               Direktiivin 2001/95/EY mukaisesti tuotteen oletetaan olevan turvallinen kansallisissa standardeissa määritettyjen vaarojen ja vaaraluokkien osalta, jos se on sellaisten vapaaehtoisten kansallisten standardien mukainen, joilla eurooppalaisia standardeja vahvistetaan kansallisiksi standardeiksi.

               (3)

               Komissio teetti vuonna 2006 selvityksen (2) arvioidakseen yhteistyössä kansallisten viranomaisten, kansallisten standardointielinten, kuluttajajärjestöjen, tuoteturvallisuutta valvovien järjestöjen, taloudellisten toimijoiden ja testauslaboratorioiden kanssa vauvojen ja 0–5-vuotiaiden pienten lasten hoidossa yleisesti käytettävien lastenhoitotuotteiden turvallisuutta.

               (4)

               Selvityksessä kerättiin kyseisten tuotteiden osalta onnettomuus- ja vahinkotilastoja EU:sta ja maailmanlaajuisesti sekä tehtiin riskinarviointi suurimpia vaaroja koskevan erittelyn ja altistumisennusteita koskevan arvion pohjalta.

               (5)

               Selvityksessä arvioitiin kylpyistuimia, kylpyalustoja sekä telineeseen yhdistettäviä ja ilman telinettä olevia kylpyammeita. Kyseisiä tuotteita käytetään vauvojen ja pienten lasten kylvettämiseen, ja niiden on katsottu olevan hyvin riskialttiita ja aiheuttavan etenkin hukkumisonnettomuuksia, jotka käyttäjien nuoren iän vuoksi päättyvät usein kohtalokkaasti.

               (6)

               Onnettomuuksista kootut tiedot osoittavat yhtäpitävästi, että hukkumisriskin syynä ovat riittämättömät, epäselvät ja huomaamattomat varoitukset ja ohjeet tuotteiden turvallisesta käytöstä sekä tuotteiden rakenteelliset puutteet ja heikko kestävyys. Onnettomuudet ja tilastot ovat myös paljastaneet, että kyseisten tuotteiden käyttöön liittyy kaatumisen, loukkaantumisen sekä pienten osien nielemisen riski, jos lasta hoitava henkilö ei ole riittävän valpas.

               (7)

               Vaikka maailmanlaajuisesti on saatavilla laajasti tietoa varhaislapsuudessa kylvettämisen yhteydessä tapahtuvista hukkumisonnettomuuksista ja loukkaantumisista, suoraa yhteyttä kylvetyksen apuvälineiden ja kylvyssä tapahtuneiden kuolemien ja onnettomuuksien välillä ei ole vahvistettu. Onnettomuuksien lisääntymisen ja kylvetyksen apuvälineiden käytön välisestä yhteydestä ei maailmanlaajuisesti ole tutkijoiden eikä tieteellisessä kirjallisuudessa esitetyn käsityksen mukaan kiistatonta näyttöä (3). Muutamat tutkijat, jotka ovat havainnoineet kylpyistuinten myynnin kasvun viimeaikaisia suuntauksia ja kylpemiseen liittyvien onnettomuuksien ja hukkumisten vähenemistä, ovat jopa väittäneet, että kylpyistuinten käytöllä saavutetaan pieni suojaava vaikutus (4).

               (8)

               Mainituille kolmelle tuotetyypille ei ole olemassa eurooppalaisia standardeja. Sen vuoksi on tarpeen määritellä direktiivin 2001/95/EY 4 artiklan 1 kohdan a alakohdan nojalla erityisvaatimukset, jotta standardointielimet laatisivat standardeja kylpyistuinten, kylpyalustojen sekä kylpyammeiden (telineeseen kiinnitettävät ja ilman telinettä olevat) käyttöön vauvojen ja pienten lasten kylvetyksessä liittyvien riskien vähentämiseksi. Standardit olisi laadittava teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetussa Euroopan parlamentin ja neuvoston direktiivissä 98/34/EY (5) vahvistetun menettelyn mukaisesti. Hyväksytyn standardin viitetiedot olisi julkaistava Euroopan unionin virallisessa lehdessä direktiivin 2001/95/ETY 4 artiklan 2 kohdan mukaisesti.

               (9)

               Kun asianomaiset standardit ovat käytettävissä ja edellyttäen, että komissio päättää direktiivin 2001/95/EY 4 artiklan 2 kohdan mukaisesti julkaista niiden viitetiedot Euroopan unionin virallisessa lehdessä, olisi katsottava, että standardien mukaisesti valmistetut kylpyistuimet, kylpyalustat ja kylpyammeet (telineeseen kiinnitettävät ja ilman telinettä olevat) täyttävät direktiivin 2001/95/EY mukaisen yleisen turvallisuusvaatimuksen kyseisten standardien kattamien turvallisuusvaatimusten osalta.

               (10)

               Kyseisten tuotteiden käytön turvallisuuden parantamiseksi on tarpeen laatia standardit sekä antaa vanhemmille ja lapsista huolehtiville aikuisille tietoa tuotteiden käyttötavasta ja turvallisesta käytöstä.

               (11)

               Tässä päätöksessä säädetyt toimenpiteet ovat direktiivin 2001/95/EY 15 artiklassa perustetun komitean lausunnon mukaisia,

         ON HYVÄKSYNYT TÄMÄN PÄÄTÖKSEN:
   1 artikla
   Määritelmät
   Tässä päätöksessä tarkoitetaan

               —

               ’vauvojen kylpyistuimilla’ tuotteita, joiden avulla lapsi pidetään istuma-asennossa kylvetyksen aikana. Tuotteet on tarkoitettu käytettäväksi ainoastaan lapsilla, jotka kykenevät istumaan suorassa ilman apua, eikä niitä pitäisi käyttää enää silloin, kun lapsi alkaa nousta seisomaan;

               —

               ’vauvojen kylpyalustoilla’ tuotteita, joiden avulla lapsi pidetään kallistuneessa tai makuuasennossa kylvyn aikana. Tuotteet on tarkoitettu käytettäväksi syntymästä siihen asti, kun lapsi kykenee istumaan suorassa ilman apua;

               —

               ’vauvojen ja pienten lasten kylpyammeilla’ tuotteita, jotka on tarkoitettu 0–12 kuukauden ikäisten lasten kylvettämiseen. Tuotteita voidaan käyttää itsenäisesti, jolloin ne sijoitetaan tavalliseen kylpyammeeseen tai ammeen reunalle tai lattialle, tai kiinnitettynä telineeseen.

         2 artikla
   Vaatimukset
   Erityiset turvallisuusvaatimukset, jotka 1 artiklassa tarkoitettujen tuotteiden on direktiivin 2001/95/EY 4 artiklan nojalla täytettävä, vahvistetaan tämän päätöksen liitteessä.
   3 artikla
   Julkaiseminen
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 6 päivänä tammikuuta 2010.

            Komission puolesta

         José Manuel BARROSO

            Puheenjohtaja

      (1)  EYVL L 11, 15.1.2002, s. 4.

      (2)  http://ec.europa.eu/consumers/safety/projects/ongoing-projects_en.htm#project_results

      (3)  Drowning of babies in bath seats: do they provide false reassurance? teoksessa Royal Society for the Prevention of Accidents (UK). Helmikuu 2005.
   http://www.rospa.com/productsafety/info/bathseats_drowning.pdf

      (4)  Huomautukset asiakirjasta CPSC on Advance Notice of Proposed Rulemaking on baths seats and rings. Harvard School of Public Health, Department of Health Policy and Management. Toukokuu 2001. http://www.cpsc.gov/LIBRARY/FOIA/foia01/pubcom/commenta.pdf

      (5)  EYVL L 204, 21.7.1998, s. 37.

      LIITE

         Kylpyistuinten erityiset turvallisuusvaatimukset

      RISKIT: Tuotteeseen liittyy ennen kaikkea hukkumisriski.
      1.   TURVALLISUUSVAATIMUKSET
      1)   Yleiset turvallisuusvaatimukset

      Välineet eivät saa vaarantaa lasten ja hoitajien turvallisuutta tai terveyttä, kun niitä käytetään tarkoitetulla tai ennakoitavalla tavalla ja ottaen huomioon lasten käyttäytyminen. Lasten ja heidän hoitajiensa valmiudet on otettava huomioon, erityisesti kun on kyse välineistä, jotka toimintojensa, kokonsa ja ominaisuuksiensa perusteella on tarkoitettu alle 10 kuukauden ikäisten lasten käyttöön. Välineissä tai niiden pakkauksissa olevissa merkinnöissä ja mukana olevissa käyttöohjeissa on kiinnitettävä välineen käyttäjien ja hoitajien huomio käytöstä johtuviin vaaroihin ja vahinkoriskeihin sekä niiden välttämiseen.
      2)   Erityisvaatimukset

         Kemialliset vaatimukset

      Kylpyistuinten on oltava EU:n kyseisen lainsäädännön mukaisia.

         Palo- ja lämpöominaisuudet

      Hanasta virtaavan kuuman veden aiheuttaman palamisriskin estämiseksi lasten hoitajia on neuvottava tarkkailemaan veden lämpötilaa ja estämään lasta pääsemästä käsiksi vesihanaan.

         Fyysiset ja mekaaniset ominaisuudet

      Vaara jäädä kiinni rakoihin ja aukkoihin
      Välineet on suunniteltava ja valmistettava niin, että estetään

                  —

                  (niin hyvin kuin mahdollista) sormien jääminen kiinni,

                  —

                  jalkojen jääminen kiinni siten, että lapsi luiskahtaa aukkoon ja jää kokonaan veden alle.

            Liikkuvien osien aiheuttamat vaarat
      Kokoontaitettavissa välineissä on oltava sellainen taittomekanismi, ettei lapsi eikä hoitajakaan epähuomiossa saa sitä auki. Tuotetta ei pidä voida pystyttää ilman mekanismin avaamista. Välineen liikkuminen lapsen liikkeiden vaikutuksesta, etenkin lapsen painon siirtyessä (istuimen ja kylpyammeen välillä), on estettävä, eikä sellaisesta saa aiheutua vakavaa puristumista. Pyörivät istuimet on suunniteltava mahdollisuuksien mukaan niin, ettei lapsi saa haavoja tai joudu puristuksiin niitä käytettäessä.
      Kaatumisvaara
      Kaatumisen ja siitä mahdollisesti seuraavan hukkumisen välttämiseksi välineen sekä sen ammeeseen liittävän kiinnittimen on kestettävä sisä- tai ulkopuolelta tulevia lapsen voimakkaita liikkeitä, jotka saattaisivat kaataa sen. Niinpä väline ei saa kaatua, kun lapsi nojaa johonkin suuntaan, yrittää nousta seisomaan tai työntää sitä.
      Pienten osien aiheuttama tukehtumisvaara
      Tukehtumisvaaran pienentämiseksi välineessä ei saa olla pieniä osia, jotka voivat irrota lapsen voimilla ja mahtuvat hyvin lapsen suuhun. Tukehtumisvaaran välttämiseksi lapsen ulottuville ei saa esimerkiksi puremisen kautta tulla täytemateriaaleja, jotka voivat aiheuttaa tukehtumisen.
      Hengitysteiden tukkeutumisen aiheuttama tukehtumisvaara
      Välineessä ei saa olla sellaisia lapsen liikkeiden vaikutuksesta mahdollisesti irtoavia muovisia siirtokuvia eikä muita kylpyistuimen läpäisemättömiä kalvoja, jotka voivat peittää sekä suun että nenän ja aiheuttaa tukehtumisvaaran. Välinepakkaukset eivät saa aiheuttaa tukehtumisvaaraa nielua ja hengitysteitä tukkimalla.
      Nielemisvaara
      Nielemisvaaran pienentämiseksi välineessä ei saa olla erillisiä tai pieniä osia, jotka voivat irrota lapsen voimilla ja kulkeutua ruokatorveen.
      Vaaralliset kulmat
      Esillä olevat kulmat, erityisesti suorassa kosketuksessa lapsen ihoon olevat, on suunniteltava sellaisiksi, etteivät ne aiheuta haavoja ja vammoja.
      Rakenteellinen kestävyys
      Tuotteen kiinnittämiseen tarvittavien välineiden (imukupit ym.) on kestettävä tuotteen käyttöiän ajan.
      Välineiden on kestettävä niihin käytön aikana kohdistuvaa mekaanista rasitusta, jotta voidaan estää osien rikkoutumisesta helposti seuraavat fyysiset vauriot.
      Suojaava tehtävä
      Hukkumalla tapahtuvan tukehtumisen välttämiseksi välineet on suunniteltava niin, että lapsi voi olla niissä vain istuma-asennossa. Suunnittelussa olisi otettava huomioon ikäluokkaa vastaavat kehon mittasuhteita koskevat tiedot. Lapsi on voitava ottaa helposti pois välineestä hätätilanteessa.
      Kiinnitysvälineeseen kohdistuvasta lapsen toiminnasta aiheutuva vaara
      Hukkumisriskin välttämiseksi kiinnitysvälineen on oltava sellainen, ettei lapsi eikä hoitajakaan epähuomiossa pysty vaikuttamaan siihen.
      Välinettä koskevat erityiset varoitukset
      Varoituksissa ja käyttöohjeissa on todettava selvästi, että

                  —

                  hoitajan on oltava koko ajan kosketuksessa lapseen,

                  —

                  hukkuminen voi tapahtua hyvin lyhyessä ajassa ja hyvin matalassa vedessä (±2 cm),

                  —

                  välineessä ei ole erityisiä turvaominaisuuksia vesivaarojen varalta ja kylpyistuinten yhteydessä on ollut hukkumistapauksia.

            Varoitusten ja tietojen on oltava selvästi näkyvillä pakkauksessa, tuotteessa sekä myyntipaikalla, ja ne olisi havainnollistettava piirroksin.
      Varoitusmerkinnän on oltava pysyvä, ja se on sijoitettava niin, että se on näkyvillä lapsen istuessa kylpyistuimessa.
      Lasten hoitajille on annettava tietoja riskialttiiseen ikäryhmään kuuluvien lasten (5–10 kuukauden ikäiset) osalta.
      Puhtaus
      Kylpyistuimet on suunniteltava niin, että ne voidaan pestä ja kuivata.

         Kylpyalustojen erityiset turvallisuusvaatimukset

      RISKIT: Tuotteeseen liittyy ennen kaikkea hukkumisriski.
      2.   TURVALLISUUSVAATIMUKSET
      1)   Yleiset turvallisuusvaatimukset

      Välineet eivät saa vaarantaa lasten ja hoitajien turvallisuutta tai terveyttä, kun niitä käytetään tarkoitetulla tai ennakoitavalla tavalla ja ottaen huomioon lasten käyttäytyminen. Lasten ja heidän hoitajiensa valmiudet on otettava huomioon, erityisesti kun on kyse välineistä, jotka toimintojensa, kokonsa ja ominaisuuksiensa perusteella on tarkoitettu alle yhdeksän kuukauden ikäisten lasten käyttöön. Välineissä tai niiden pakkauksissa olevissa merkinnöissä ja mukana olevissa käyttöohjeissa on kiinnitettävä käyttäjien ja hoitajien huomio käytöstä johtuviin vaaroihin ja vahinkoriskeihin sekä niiden välttämiseen.
      2)   Erityiset turvallisuusvaatimukset

         Kemialliset vaatimukset

      Vauvojen kylpyalustojen on oltava EU:n kyseisen lainsäädännön mukaisia.

         Palo- ja lämpöominaisuudet

      Hanasta virtaavan kuuman veden aiheuttaman palamisriskin välttämiseksi lasten hoitajia on neuvottava tarkkailemaan veden lämpötilaa ja estämään lasta pääsemästä käsiksi vesihanaan.

         Fyysiset ja mekaaniset ominaisuudet

      Vaara jäädä kiinni rakoihin ja aukkoihin
      Välineet on suunniteltava ja valmistettava niin, että estetään sormien jääminen kiinni.
      Kuristuminen
      Välineet on suunniteltava ja valmistettava niin, että kuristuminen estyy.
      Kaatumisvaara
      Kaatumisen ja siitä mahdollisesti seuraavan hukkumisen välttämiseksi välineen sekä sen ammeeseen liittävän kiinnittimen on kestettävä sisä- tai ulkopuolelta tulevia lapsen voimakkaita liikkeitä, jotka saattaisivat kaataa sen. Niinpä väline ei saa kaatua, kun lapsi nojaa johonkin suuntaan, yrittää nousta seisomaan tai työntää sitä.
      Pienten osien aiheuttama tukehtumisvaara
      Tukehtumisvaaran pienentämiseksi välineessä ei saa olla pieniä osia, jotka voivat irrota lapsen voimilla ja mahtuvat hyvin lapsen suuhun. Tukehtumisvaaran välttämiseksi lapsen ulottuville ei saa esimerkiksi puremisen kautta tulla täytemateriaaleja, jotka voivat aiheuttaa tukehtumisen.
      Hengitysteiden tukkeutumisen aiheuttama tukehtumisvaara
      Välineessä ei saa olla sellaisia lapsen liikkeiden vaikutuksesta mahdollisesti irtoavia muovisia siirtokuvia tai muita kylpyalustan läpäisemättömiä kalvoja, jotka voivat peittää sekä suun että nenän ja aiheuttaa tukehtumisvaaran. Välinepakkaukset eivät saa aiheuttaa tukehtumisvaaraa nielua ja hengitysteitä tukkimalla.
      Nielemisvaara
      Nielemisvaaran pienentämiseksi välineessä ei saa olla erillisiä tai pieniä osia, jotka voivat irrota lapsen voimilla ja kulkeutua ruokatorveen.
      Vaaralliset kulmat
      Esillä olevat kulmat, erityisesti suorassa kosketuksessa lapsen ihoon olevat, on suunniteltava sellaisiksi, etteivät ne aiheuta haavoja ja vammoja.
      Rakenteellinen kestävyys
      Välineiden on kestettävä niihin käytön aikana kohdistuvaa mekaanista rasitusta, jotta voidaan estää osien rikkoutumisesta helposti seuraavat fyysiset vauriot.
      Välinettä koskevat erityiset varoitukset
      Varoituksissa ja käyttöohjeissa on todettava selvästi seuraavat seikat:

                  —

                  hoitajan on oltava koko ajan kosketuksessa lapseen,

                  —

                  hukkuminen voi tapahtua hyvin lyhyessä ajassa ja hyvin matalassa vedessä (±2 cm),

                  —

                  korkeus, johon veden pinta saa enintään nousta, jotta vettä ei joutuisi lapsen suuhun,

                  —

                  välineessä ei ole erityisiä turvaominaisuuksia vesivaarojen varalta ja kylpyalustojen yhteydessä on ollut hukkumistapauksia.

            Varoitusten ja tietojen on oltava selvästi näkyvillä pakkauksessa, tuotteessa sekä myyntipaikalla, ja ne olisi havainnollistettava piirroksin.
      Varoitusmerkinnän on oltava pysyvä, ja se on sijoitettava niin, että se on näkyvillä lapsen ollessa kylpyalustalla.
      Lasten hoitajille on annettava tietoja riskialttiiseen ikäryhmään kuuluvien lasten (0–9 kuukauden ikäiset) osalta.
      Puhtaus
      Välineet on suunniteltava niin, että ne voidaan helposti puhdistaa ja kuivata.

         Vauvojen kylpyammeiden ja niiden telineiden erityiset turvallisuusvaatimukset

      RISKIT: Tuotteeseen liittyy ennen kaikkea hukkumisriski ja kaatumisriski, kun vauvan kylpyamme putoaa telineeltään tai tueltaan.
      3.   TURVALLISUUSVAATIMUKSET
      1)   Yleiset turvallisuusvaatimukset

      Välineet eivät saa vaarantaa lasten ja hoitajien turvallisuutta tai terveyttä, kun niitä käytetään tarkoitetulla tai ennakoitavalla tavalla ja ottaen huomioon lasten käyttäytyminen. Lasten ja heidän hoitajiensa valmiudet on otettava huomioon, erityisesti kun on kyse välineistä, jotka toimintojensa, kokonsa ja ominaisuuksiensa perusteella on tarkoitettu alle 12 kuukauden ikäisten lasten käyttöön. Välineissä tai niiden pakkauksissa olevissa merkinnöissä ja mukana olevissa käyttöohjeissa on kiinnitettävä käyttäjien ja hoitajien huomio välineen käytöstä johtuviin vaaroihin ja vahinkoriskeihin sekä niiden välttämiseen.
      2)   Erityiset turvallisuusvaatimukset

         Kemialliset vaatimukset

      Vauvojen kylpyammeiden ja ammetelineiden on oltava EU:n kyseisen lainsäädännön mukaisia.

         Palo- ja lämpöominaisuudet

      Hanasta virtaavan kuuman veden aiheuttaman palamisriskin välttämiseksi lasten hoitajia on neuvottava tarkkailemaan veden lämpötilaa ja estämään lasta pääsemästä käsiksi vesihanaan.

         Fyysiset ja mekaaniset ominaisuudet

      Vaara jäädä kiinni rakoihin ja aukkoihin
      Välineet on suunniteltava ja valmistettava niin, että sormien jääminen kiinni estetään niin hyvin kuin mahdollista.
      Kuristuminen
      Välineet on suunniteltava ja valmistettava niin, että kuristuminen estyy.
      Liikkuvien osien aiheuttamat vaarat
      Kokoontaitettavissa välineissä on oltava sellainen taittomekanismi, ettei lapsi eikä hoitajakaan epähuomiossa saa sitä auki. Tuotetta ei pidä voida pystyttää ilman mekanismin avaamista. Puristumisen estämiseksi välineen liikkuminen lapsen liikkeiden vaikutuksesta, etenkin lapsen painon siirtyessä (istuimen ja kylpyammeen välillä), on estettävä.
      Kaatumisvaara
      Kylpyammeen ja sen telineen vakauden varmistamiseksi ne on suunniteltava ja valmistettava kestämään sekä lapsen että kylpyveden paino. Kylpyamme ja sen teline eivät saa kaatua lapsen liikkeen tai hoitajan tahattoman liikkeen vaikutuksesta. Niinpä väline ei saa kaatua, kun lapsi nojaa johonkin suuntaan tai yrittää nousta seisomaan.
      Pienten osien aiheuttama tukehtumisvaara
      Tukehtumisvaaran pienentämiseksi välineessä ei saa olla pieniä osia, jotka voivat irrota lapsen voimilla ja mahtuvat hyvin lapsen suuhun. Tukehtumisvaaran välttämiseksi lapsen ulottuville ei saa esimerkiksi puremisen kautta tulla täytemateriaaleja, jotka aiheuttavat herkästi tukehtumisvaaran.
      Hengitysteiden tukkeutumisen aiheuttama tukehtumisvaara
      Välineessä ei saa olla sellaisia lapsen liikkeiden vaikutuksesta mahdollisesti irtoavia muovisia siirtokuvia tai muita kylpyammeen läpäisemättömiä kalvoja, jotka voivat peittää sekä suun että nenän ja aiheuttaa tukehtumisvaaran. Välinepakkaukset eivät saa aiheuttaa tukehtumisvaaraa nielua ja hengitysteitä tukkimalla.
      Nielemisvaara
      Nielemisvaaran pienentämiseksi välineessä ei saa olla erillisiä tai pieniä osia, jotka voivat irrota lapsen voimilla ja kulkeutua ruokatorveen.
      Vaaralliset kulmat
      Esillä olevat kulmat, erityisesti suorassa kosketuksessa lapsen ihoon olevat, on suunniteltava sellaisiksi, etteivät ne aiheuta haavoja ja vammoja.
      Rakenteellinen kestävyys
      Välineen on kestettävä siihen käytön aikana kohdistuvaa mekaanista rasitusta, jotta voidaan estää sen kokoonpainuminen tai fyysisiä vaurioita helposti aiheuttavien osien rikkoutuminen. Helposti vaurioita aiheuttavien osien heikkenemisen estämiseksi kylpyammeiden ja telineiden valmistuksessa on käytettävä materiaaleja, joiden ominaisuudet säilyvät tuotteen koko eliniän ajan lämpötilanmuutoksista huolimatta.
      Kahden esineen yhteenliittämisestä aiheutuvat vaarat
      Välineen, jolla amme kiinnitetään telineeseen, on kestettävä ammeeseen ja telineeseen käytön aikana kohdistuvaa mekaanista rasitusta. Erikseen myytäviä telineitä ja ammeita koskevissa varoituksissa ja käyttöohjeissa on ilmoitettava viitteet tuotteista, joita voidaan käyttää yhdessä turvallisesti.
      Välinettä koskevat erityiset varoitukset
      Varoituksissa ja käyttöohjeissa on todettava selvästi, että

                  —

                  hoitajan on oltava koko ajan kosketuksessa lapseen,

                  —

                  hukkuminen voi tapahtua hyvin lyhyessä ajassa ja hyvin matalassa vedessä (±2 cm),

                  —

                  välineissä ei ole erityisiä turvaominaisuuksia vesivaarojen varalta ja kylpyammeiden yhteydessä on ollut hukkumistapauksia.

            Varoitusten ja tietojen on oltava selvästi näkyvillä pakkauksessa, tuotteessa sekä myyntipaikalla, ja ne olisi havainnollistettava piirroksin.
      Varoitusmerkinnän on oltava pysyvä, ja se on sijoitettava niin, että se on näkyvillä lapsen ollessa kylpyammeessa.
      Lasten hoitajille on annettava tietoja riskialttiiseen ikäryhmään kuuluvien lasten (alle 12 kuukauden ikäiset) osalta.
      Kylpyammeissa on oltava varoitus, jotta hoitajat eivät sijoittaisi ammetta korkealle, esimerkiksi pöydälle.
      Puhtaus
      Välineet on suunniteltava niin, että ne voidaan helposti pestä ja kuivata.


Tärkeä oikeudellinen huomautus

|

52007BP0114(01)

1. Euroopan parlamentin päätös 24. huhtikuuta 2007 vastuuvapauden myöntämisestä Euroopan elin- ja työolojen kehittämissäätiön talousarvion toteuttamisesta varainhoitovuonna 2005 (C6-0387/2006 - 2006/2154(DEC))

Virallinen lehti nro 074 E , 20/03/2008 s. 0190 - 0191

		1.Euroopan parlamentin päätös 24. huhtikuuta 2007 vastuuvapauden myöntämisestä Euroopan elin- ja työolojen kehittämissäätiön talousarvion toteuttamisesta varainhoitovuonna 2005 (C6-0387/2006 — 2006/2154(DEC))Euroopan parlamentti, joka- ottaa huomioon Euroopan elin- ja työolojen kehittämissäätiön lopullisen tilinpäätöksen varainhoitovuodelta 2005 [1],- ottaa huomioon tilintarkastustuomioistuimen kertomuksen Euroopan elin- ja työolojen kehittämissäätiön tilinpäätöksestä varainhoitovuodelta 2005 sekä säätiön vastaukset [2],- ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007),- ottaa huomioon EY:n perustamissopimuksen ja erityisesti sen 276 artiklan,- ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [3] ja erityisesti sen 185 artiklan,- ottaa huomioon Euroopan elin- ja työolojen kehittämissäätiön luomisesta 26. toukokuuta 1975 annetun neuvoston asetuksen (ETY) N:o 1365/75 [4] ja erityisesti sen 16 artiklan,- ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 [5] ja erityisesti sen 94 artiklan,- ottaa huomioon työjärjestyksen 71 artiklan ja liitteen V,- ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A6-0098/2007);1. myöntää Euroopan elin- ja työolojen kehittämissäätiön johtajalle vastuuvapauden säätiön talousarvion toteuttamisesta varainhoitovuonna 2005;2. esittää huomautuksensa oheisessa päätöslauselmassa;3. kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan elin- ja työolojen kehittämissäätiön johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).[1] EUVL C 266, 31.10.2006, s. 37.[2] EUVL C 312, 19.12.2006, s. 80.[3] EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).[4] EYVL L 139, 30.5.1975, s. 1, asetus sellaisena kuin se on viimeksi muutettuna asetuksella (EY) N:o 1111/2005 (EUVL L 184, 15.7.2005, s. 1).[5] EYVL L 357, 31.12.2002, s. 72.--------------------------------------------------


title: 2011/82/EU: Neuvoston päätös, annettu 31 päivänä tammikuuta 2011 , Sveitsin valaliiton nuorisotoimintaohjelmaan (Youth in Action) ja elinikäisen oppimisen toimintaohjelmaan (2007–2013) osallistumista koskevista ehdoista ja edellytyksistä Euroopan unionin ja Sveitsin valaliiton välillä tehdyn sopimuksen tekemisestä

text:
               8.2.2011

               FI

               Euroopan unionin virallinen lehti

               L 32/1

         NEUVOSTON PÄÄTÖS,
   annettu 31 päivänä tammikuuta 2011,
   Sveitsin valaliiton nuorisotoimintaohjelmaan (Youth in Action) ja elinikäisen oppimisen toimintaohjelmaan (2007–2013) osallistumista koskevista ehdoista ja edellytyksistä Euroopan unionin ja Sveitsin valaliiton välillä tehdyn sopimuksen tekemisestä
   (2011/82/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 165 artiklan 4 kohdan ja 166 artiklan 4 kohdan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Komissio on neuvotellut Euroopan unionin puolesta Euroopan unionin ja Sveitsin välisen sopimuksen, jolla vahvistetaan ne ehdot ja edellytykset, jotka koskevat Sveitsin valaliiton osallistumista Euroopan parlamentin ja neuvoston päätöksellä N:o 1719/2006/EY (1) perustettuun nuorisotoimintaohjelmaan (Youth in Action) ja 15 päivänä marraskuuta 2006 tehdyllä Euroopan parlamentin ja neuvoston päätöksellä N:o 1720/2006/EY (2) perustettuun elinikäisen oppimisen toimintaohjelmaan (2007–2013), jäljempänä ’sopimus’.

               (2)

               Sopimus allekirjoitettiin neuvoston päätöksen 2010/195/EU (3) mukaisesti unionin puolesta 15 päivänä helmikuuta 2010 sillä varauksella, että sopimus tehdään myöhempänä ajankohtana.

               (3)

               Sopimus olisi tehtävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin puolesta Sveitsin valaliiton osallistumista nuorisotoimintaohjelmaan (Youth in Action) ja elinikäisen oppimisen toimintaohjelmaan (2007–2013) koskevista ehdoista ja edellytyksistä tehty sopimus (4).
   2 artikla
   Neuvoston puheenjohtaja tekee unionin puolesta sopimuksen 3 ja 5 artiklassa määrätyt ilmoitukset.
   3 artikla
   Sopimus liittyy sen 3 artiklassa säädetyin tavoin henkilöiden vapaasta liikkuvuudesta Euroopan yhteisön ja sen jäsenvaltioiden ja Sveitsin valaliiton välillä tehtyyn sopimukseen (5), jäljempänä ’henkilöiden vapaata liikkuvuutta koskeva sopimus’, joka on tehty neuvoston ja komission päätöksellä 2002/309/EY, Euratom (6).
   4 artikla
   Jos tämä sopimus sanotaan irti, komissio valtuutetaan sopimaan Sveitsin kanssa tästä irtisanomisesta johtuvat seuraukset sopimuksen 3 artiklan mukaisesti.
   5 artikla
   Unionin kannasta tämän sopimuksen 4 artiklassa tarkoitettuihin henkilöiden vapaasta liikkuvuudesta tehdyn sopimuksen mukaisen sekakomitean, jäljempänä ’sekakomitea’, päätöksiin päättää komissio silloin, kun on kyse sopimuksen liitteiden muuttamisesta sopimuksessa tarkoitettuihin unionin säädöksiin tehtyjen muutosten mukaisiksi. Unionin kannasta sekakomitean kaikkiin muihin päätöksiin, jotka koskevat sopimuksen liitteisiin tehtäviä muutoksia, päättää komissio kuultuaan tapauksen mukaan nuorisotoimintaohjelman (Youth in Action) komiteaa ja/tai elinikäisen oppimisen toimintaohjelman komiteaa päätöksen N:o 1719/2006/EY 9 artiklan 2 kohdassa mainitun menettelyn mukaisesti ja päätöksen N:o 1720/2006/EY 10 artiklan 2 kohdassa mainitun menettelyn mukaisesti.
   6 artikla
   Tämä päätös tulee voimaan päivänä, jona se hyväksytään.

      Tehty Brysselissä 31 päivänä tammikuuta 2011.

            Neuvoston puolesta

            Puheenjohtaja

         C. ASHTON

      (1)  EUVL L 327, 24.11.2006, s. 30.

      (2)  EUVL L 327, 24.11.2006, s. 45.

      (3)  EUVL L 87, 7.4.2010, s. 7.

      (4)  Sopimus on julkaistu EUVL L 87, 7.4.2010, s. 9 yhdessä sen allekirjoittamista ja väliaikaista soveltamista koskevan päätöksen kanssa.

      (5)  EUVL L 114, 30.4.2002, s. 6.

      (6)  EUVL L 114, 30.4.2002, s. 1.


title: 2010/733/EU: Neuvoston päätös, annettu 29 päivänä marraskuuta 2010 , alueiden komitean suomalaisen varajäsenen nimeämisestä

text:
               2.12.2010

               FI

               Euroopan unionin virallinen lehti

               L 316/9

         NEUVOSTON PÄÄTÖS,
   annettu 29 päivänä marraskuuta 2010,
   alueiden komitean suomalaisen varajäsenen nimeämisestä
   (2010/733/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Suomen hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU ja 2010/29/EU (1) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Yksi alueiden komitean varajäsenen paikka on vapautunut Miikka SEPPÄLÄN toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komitean varajäseneksi jäljellä olevaksi toimikaudeksi eli 25 päivään tammikuuta 2015:
   Antero SAKSALA

      Pirkkalan kunnanvaltuuston jäsen.

   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 29 päivänä marraskuuta 2010.

            Neuvoston puolesta

            Puheenjohtaja

         K. PEETERS

      (1)  EUVL L 348, 29.12.2009, s. 22 ja EUVL L 12, 19.1.2010, s. 11.


Avis juridique important

|

31999D0366

1999/366/EY: Komission päätös, tehty 4 päivänä kesäkuuta 1999, Egyptistä ja Puolasta peräisin olevan ferropiin tuontia koskevan polkumyyntimenettelyn päättämisestä (tiedoksiannettu numerolla K(1999) 1466)

Virallinen lehti nro L 142 , 05/06/1999 s. 0036 - 0044

KOMISSION PÄÄTÖS,tehty 4 päivänä kesäkuuta 1999,Egyptistä ja Puolasta peräisin olevan ferropiin tuontia koskevan polkumyyntimenettelyn päättämisestä(tiedoksiannettu numerolla K(1999) 1466)(1999/366/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 905/98(2), ja erityisesti sen 9 ja 10 artiklan, jaon kuullut neuvoa-antavaa komiteaa asiasta,sekä katsoo, että:A. MENETTELY1. Voimassa olevat toimenpiteet(1) Egyptistä ja Puolasta peräisin olevan ferropiin tuonnissa on on sovellettu 32 prosentin polkumyyntitullia vuodesta 1992, jolloin lopulliset polkumyyntitullit otettiin käyttöön neuvoston asetuksella (ETY) N:o 3642/92(3). Tulleja ei sovellettu yhteen egyptiläiseen vientiä harjoittavaan tuottajaan, jonka hintasitoumuksen komissio hyväksyi päätöksellä 92/331/ETY(4) eikä yhteen puolalaiseen vientiä harjoittavaan tuottajaan, jonka hintasitoumuksen komissio niinikään hyväksyi päätöksellä 92/572/ETY(5).(2) Muita tällä hetkellä voimassa olevia polkumyyntitoimenpiteitä ovat Kazakstanista, Venäjältä, Ukrainasta, Norjasta, Islannista, Brasiliasta ja Venezuelasta tulevassa ferropiin tuonnissa joulukuussa 1993 neuvoston asetuksella (EY) N:o 3359/93(6) käyttöön otetut lopulliset polkumyyntitullit. Islannista ja Norjasta tulevaa tuontia koskevat toimenpiteet lakkautettiin EFTA-maihin sovellettujen polkumyyntitoimenpiteiden lakkauttamisesta 1 päivänä tammikuuta 1994 alkaen 22 päivänä joulukuuta 1993 annetulla neuvoston asetuksella (EY) N:o 5/94(7). Brasiliasta tulevaan tuontiin sovellettuja toimenpiteitä koskeneen osittaisen tarkastelun seurauksena kahta brasilialaista vientiä harjoittavaa tuottajaa koskenut tulli poistettiin neuvoston asetuksella (EY) N:o 351/98(8), koska päätelmissä ei havaittu merkkejä polkumyynnistä.Lopulliset polkumyyntitullit otettiin käyttöön maaliskuussa 1994 neuvoston asetuksella (EY) N:o 621/94(9) myös Kiinasta ja Etelä-Afrikasta tulevassa tuonnissa.2. Tarkastelua koskeva pyyntö(3) Polkumyyntitoimenpiteiden lähestyvästä päättymisestä julkaistun ilmoituksen(10) johdosta valituksen tekijänä alkuperäisessä tutkimuksessa ollut Euroopan rautayhdisteteollisuuden yhdyskomitea ("Euroalliages"), jäljempänä "pyynnön tekijä", esitti neuvoston asetuksen (EY) N:o 384/96, jäljempänä "perusasetus", 11 artiklan 2 kohdan mukaisen toimenpiteiden tarkastelua koskevan pyynnön.(4) Neuvoa-antavaa komiteaa kuultuaan komissio päätti, että todisteet olivat riittävät toimenpiteiden päättymistä koskevan tarkastelun vireille panemiseksi, minkä johdosta komissio julkaisi Euroopan yhteisöjen virallisessa lehdessä tarkastelun vireillepanoa koskevan ilmoituksen(11) ja pani vireille asiaa koskevan tutkimuksen.3. Tutkimus(5) Polkumyyntitutkimuksen ajanjakso, jäljempänä "tutkimusajanjakso", kattoi 1. heinäkuuta 1996 ja 31. kesäkuuta 1997 välisen ajan. Vahinkoa koskevan tarkastelun ajanjakso ulottui vuodesta 1993 tutkimusajanjakson loppuun.(6) Alkuperäisen tutkimuksen aikana yhteisön tuotannonala, jonka puolesta valitus tehtiin, muodostui kuudesta tuottajasta: Pechiney Electrometallurgie, Ranska; SKW Trostberg AG, Saksa; Ferrolegierungswerk Lippendorf GmbH, Saksa; Carburos Metálicos, Espanja; Industria Elettrica Indel SpA, Italia; ja Utilizzazzioni Elettro Industriali UEI, Italia.(7) Tarkasteltavana olevien toimenpiteiden käyttöön ottamisen jälkeen yhteisön tuotannonalan rakenne muuttui toisaalta uusien jäsenvaltioiden liittyminen ja toisaalta tuotannonalalla tapahtuneiden taloudellisten muutosten johdosta. Tämän seurauksena tarkasteltavana olevaa tuotetta tuotti yhteisön markkinoille myytäväksi neljä yhteisön tuottajaa. Meneillään olevaa toimenpiteiden päättymistä koskevaa tarkastelua koskevan pyynnön jättivät mainitut neljä tuottajaa, jotka edustavat tarkasteltavina olevan tuotteen koko yhteisön muuta kuin kytköstuotantoa.(8) Neljästä yhteisön tuottajista kolme (ruotsalainen Vargön Alloys AB, espanjalainen Ferroatlantica, entinen Carburos Metálicos sekä ranskalainen Pechiney Electrometallurgie), joiden yhteenlaskettu tuotanto edustaa 96:ta prosenttia eli muodostaa pääosan yhteisön tuotannosta, toimi yhteistyössä aktiivisesti ja täyttivät yhteisön kyselylomakkeen. Neljäs tuottaja, italialainen Industria Elettrica Indel Spa, ei voinut osallistua yhteistyöhön, koska yrityksessä oli meneillään rakenneuudistus. Jäljempänä "yhteisön tuotannonalalla" tarkoitetaan kolmea edellä mainittua yhteistyössä toiminutta yhteisön tuottajaa.(9) Komissio ilmoitti virallisesti tarkastelua koskevan tutkimuksen vireillepanosta niille pyynnön tehneille yhteisön tuottajille, vientiä harjoittaville tuottajille ja tuojille, joita asian tiedettiin koskevan sekä pyynnön tekijälle, ja antoi asianomaisille osapuolille tilaisuuden esittää kantansa kirjallisesti ja pyytää saada tulla kuulluiksi tutkimuksen vireillepanoa koskevassa ilmoituksessa asetetussa määräajassa.Komissio lähetti kyselylomakkeet kaikille asianomaisille osapuolille ja sai vastauksen yhteisön tuottajilta ja tuojilta sekä egyptiläiseltä ja puolalaiselta vientiä harjoittavalta tuottajalta.Useat asianomaisten maiden vientiä harjoittavat tuottajat sekä yhteisön tuottajat, yhteisön käyttäjät ja tuojat esittivät kantansa kirjallisesti. Mahdollisuus tulla kuulluiksi myönnettiin kaikille osapuolille, jotka olivat sitä edellä mainitun määräajan kuluessa pyytäneet ja ilmoittaneet, että niiden kuulemiseen oli olemassa erityisiä syitä.(10) Komissio etsi ja tarkasti kaikki tutkimuksensa kannalta tarpeellisina pitämänsä tiedot ja suoritti tutkimuksia seuraavien yritysten toimitiloissa:a) yhteisön tuottajat- Vargön Alloys AB, Ruotsi,- Ferroatlantica, Espanja,- Pechiney Electrometallurgie, Ranska;b) tuojat:Deutsche Erz- und Metall-Union GmbH, Saksa;c) egyptiläiset vientiä harjoittavat tuottajat:EFACO, KIMA;d) puolalaiset vientiä harjoittavat tuottajat:Huta Laziska.B. TARKASTELTAVANA OLEVA TUOTE1. Tarkasteltavana oleva tuote(11) Tässä tutkimuksessa tarkasteltavana oleva tuote on sama kuin alkuperäisessä tutkimuksessa eli ferropii. Ferropiitä valmistetaan valokaariuunissa pelkistämällä kvartsia hiiltä sisältävien tuotteiden avulla.Tuotetta käytetään hapen poistoon sekä seosaineena rauta- ja terästeollisuudessa.Ferropiitä myydään säännöttöminä kappaleina, rakeina tai jauheena ja sitä on useita eri laatuja piin ja epäpuhtauksien (esimerkiksi alumiini ja hiili) määrästä riippuen.(12) Asianomaisista maista yhteisöön viedyillä kaikilla ferropiimuodoilla ja -laaduilla todettiin olevan olennaisesti samat fyysiset ja kemialliset perusominaisuudet ja pääasiassa samat lopulliset käyttötarkoitukset, minkä vuoksi nämä tuotteet muodostavat yhtenäisen tuotteen. Tarkasteltavana oleva tuote luokitellaan tällä hetkellä kuuluvaksi CN-koodeihin 7202 21 10 , 7205 21 90 ja 7202 29 90.2. Samankaltainen tuote(13) Egyptissä ja Puolassa tuotetun ja kyseisillä markkinoilla myydyn ferropiin ja toisaalta Egyptistä ja Puolasta yhteisöön vietävän ferropiin todettiin olevan perusasetuksen 1 artiklan 4 kohdassa tarkoitettuja samankaltaisia tuotteita, koska mainitut tuotteet ovat fyysisiltä ominaisuuksiltaan ja käyttötarkoituksiltaan samanlaiset tai muistuttavat toisiaan suuresti. Lisäksi yhteisön tuotannonalan tuottaman ja yhteisön markkinoilla myytävän ferropiin ja toisaalta Egyptistä ja Puolasta tuotavan ferropiin todettiin olevan perusasetuksen 1 artiklan 4 kohdassa tarkoitettuja samankaltaisia tuotteita.C. POLKUMYYNTI(14) Kysymystä polkumyynnin esiintymisestä ei kuitenkaan tarkasteltu yhteisön tuotannonalan tilannetta ja vahingon toistumista koskevien päätelmien perusteella, jotka esitetään jäljempänä.D. YHTEISÖN FERROPIIMARKKINOIDEN TILANNE1. Yhteisön ferropiimarkkinat(15) Tarkasteltavana olevan tunteen todennettavissa olevan yhteisön kulutuksen kehitys on seuraava, kun valituksen tehneiden yhteisön tuottajien tuotannon määrään ja yhteistyöhön osallistumattomien tuottajien arvioidun tuotannon määrään lisätään tarkasteltavana olevan tuotteen kokonaistuonnin määrä yhteisöön ja tästä vähennetään yhteisön ulkopuolelle suuntautuvan viennin osuus:>TAULUKON PAIKKA>2. Tuonnin määrä ja markkinaosuus(16) Asianomaisen kahden viejämaan tuonnin määrien kehitys oli Eurostatilta saatujen tietojen perusteella seuraava:>TAULUKON PAIKKA>(17) Egyptistä ja toisaalta Puolasta tulevan tuonnin kehityksen erot siirtyivät asianomaisten maiden markkinaosuuksiin. Puolan osuus yhteisön ferropiimarkkinoista oli seuraava:>TAULUKON PAIKKA>On huomattava, että edellisen tutkimuksen aikana Puolan markkinaosuus oli noin viisi prosenttia.Toisaalta Egyptin markkinaosuus, joka oli korkeimmillaan vuonna 1995, pieneni tutkimusjakson aikana vuoden 1993 tasolle. Egyptin markkinaosuus oli seuraava:>TAULUKON PAIKKA>Egyptin markkinaosuus oli edellisen tutkimuksen aikana noin neljä prosenttia.3. Tuonnin hinnat(18) Tutkimuksessa todettiin, että sekä egyptiläisten että puolalaisten vientiä harjoittavien tuottajien yhteisöön suuntautuvan viennin hinnat olivat tutkimusjaksolla sillä vahingon poistavalla tasolla, jonka komissio määritti hyväksyessään Egyptin tekemän hintasitoumuksen päätöksellä 92/331/ETY ja toisaalta Puolan tekemän hintasitoumuksen päätöksellä 92/572/ETY.(19) Komissio tarkasteli Eurostatin lukujen perusteella tutkimuksen kohteena olevan tuonnin hintojen kehitystä tutkimusjakson aikana kokonaisuudessaan. Näin saadut Egyptin ja Puolan tuontihinnat ovat seuraavat, kun 1993 = 100:>TAULUKON PAIKKA>(20) Hinnan alittavuus asianomaisten maiden tuonnin osalta määritettiin vertailemalla samalla kaupan portaalla yhteisön tuottajien vapaasti tehtaalla -hintoja ja vapaasti yhteisön rajalla tullattuna ilmaistuja cif-tuontihintoja.(21) Puolalainen vientiä harjoittava tuottaja vaati oikaisun tekemistä laatuerojen ja pakkauskustannusten huomioon ottamiseksi laskettaessa hinnan alittavuuden marginaalia.Oikaisun tarpeellisuutta laatuerojen huomioon ottamiseksi perusteltiin väittämällä, että Puolasta tuleva tuonti sisältää usein vähemmän piitä kuin yhteisössä tuotettu ferropii. Toiseksi, Puolassa tuotettujen ja sieltä yhteisöön vietyjen ferropiityyppien väitettiin olevan heikkolaatuisempia kuin yhteisön tuotannonalan tavallisimmin tuottamat tyypit. Tämän väitettiin johtuvan siitä, että puolalainen ferropii sisältää runsaasti epäpuhtauksia, minkä vuoksi se ei sovellu tiettyihin käyttötarkoituksiin.(22) Esitetyt väitteet vahvistettiin tutkimuksessa. Kyseisen yrityksen toimittamasta liiketapahtumaluettelosta ilmeni, että keskimäärin kolmannes Puolasta tutkimusjakson aikana viedystä ferropiistä sisälsi piitä vähemmän kuin 75 prosenttia, mikä on vakiomäärä yhteisön tuotannossa. Tämän lisäksi todettiin, että viety ferropii sisältää enemmän epäpuhtaksia eli alumiinia ja hiiltä kuin yhteisön tuottajien yhteisön markkinoilla myymä tuote.Tuotteen pakkaamiseen liittyvien erojen osalta vientiä harjoittava tuoja vaati oikaisun tekemistä kustannuserojen huomioon ottamiseksi irtotavarana ja toisaalta tynnyreissä tai säkeissä toimitettavien tuotteiden välillä. Myös tämä väite vahvistettiin ja oikaisu myönnettiin. Koska mainitut oikaisut, jotka oli tehty piin määrää, epäpuhtauksia ja pakkaamista koskevien erojen huomioon ottamiseksi, oli jo siirretty voimassa oleviin hintasitoumuksiin, hinnat päätettiin vahvistaa hintasitoumuksen tasolle.(23) Vastaavat oikaisut tehtiin Egyptistä tulevaan tuontiin, koska samojen erojen todettiin koskevan myös egyptiläistä vientiä harjoittavaa tuottajaa.(24) Näin ollen kaikkien yhteisön markkinoilla tutkimusajanjaksolla myytyjen ferropiityyppien myyntihinnat oikaistiin tarvittaessa yhtenäisen viitetuotteen hinnan tasolle sekä asianomaisten vientiä harjoittavien tuottajien myynnin että yhteisön tuotannonalan myynnin osalta. Alittavuus laskettiin tämän jälkeen suorittamalla vertailu yhteisön tuotannonalan myymän ferropiin yhtenäisen viitetyypin vapaasti tehtaalla -hintojen ja asianomaisten vientiä harjoittavien tuottajien myymän saman tuotteen vapaasti yhteisön rajalla tullattuna ilmaistuja cif-tuontihintoja.Näin saatu hinnan alittavuuden painotettu keskiarvo oli Puolasta tulevan viennin osalta 4,6 prosenttia ja Egyptistä tulevan viennin osalta 4,5 prosenttia.4. Yhteisön tuotannonalan tilanne(25) Yhteisön tuotannon myyntimäärät olivat seuraavat:>TAULUKON PAIKKA>(26) Vastaava markkinaosuus samalla jaksolla oli:>TAULUKON PAIKKA>(27) Yhteistyössä toimineen yhteisön tuotannonalan hintojen kehitys on indeksillä mitattuna (1993 = 100) seuraava:>TAULUKON PAIKKA>(28) Yhteisön tuotannonalan liikevaihto oli seuraava (tuhatta ecua):>TAULUKON PAIKKA>Liikevaihto näin ollen kasvoi 53 prosenttia tarkasteltavana ajanjaksona.(29) Tutkimuksessa todettiin, että yhteisön tuotannonalan painotettu keskimääräinen tuottavuus kohtuullisena myyntivoittona ilmaistuna kasvoi lähes 18 prosenttiyksikköä, mikä ilmenee seuraavassa taulukossa:>TAULUKON PAIKKA>(30) Yhteisön tuotannon määrät olivat seuraavat:>TAULUKON PAIKKA>Yllä olevasta taulukosta ilmenee, että tuotanto kasvoi 25 prosenttia tarkasteltavalla jaksolla.(31) Tuotantokyvyn kehitys oli seuraava:>TAULUKON PAIKKA>Edellä esitetystä ilmenee, että tuotantokyky kasvoi 5 prosenttia tarkasteltavana olevalla jaksolla.(32) Kapasiteetin painotettu keskimääräinen käyttöaste oli seuraava:>TAULUKON PAIKKA>Kapasiteetin käytöaste parani 19 prosenttia eli 11 prosenttiyksikköä tarkasteltavana olevalla jaksolla.On huomattava, että osa ferropiin tuotannonalasta yleensä sulkee tuotantolaitoksensa talvikauden ajaksi. Ferropiin tuotantoprosessi on erittäin energiavaltainen ja energiakustannusten vähentämiseksi tuotanto on pysähdyksissä aikoina, jolloin energiakustannukset ovat korkeat kuten talvella. Tämä tuotantojärjestely ei näy edellä tuotantokapasiteettia kuvaavassa taulukossa, jossa suurin mahdollinen tuotantokapasiteetti on jakautunut tasaisesti vuoden 12 kuukaudelle. Tämä selittää myös kapasiteetin suhteellisen alhaisen käyttöasteen.Edellä mainitusta syystä tuotteita varastoidaan jonkin aikaa ennen talvikauden alkua toimitusten varmistamiseksi.(33) Välittömästi ferropiin tuotantoon liittyvä työllisyys oli suhteellisen vakaa, mikä ilmenee seuraavasta taulukosta:>TAULUKON PAIKKA>5. Päätelmä(34) Eräiden tärkeimpien taloudellisten indikaattorien perusteella kehitys oli tarkasteltavalla jaksolla selvästi myönteinen. Erityisesti taloudellinen tulos yleisesti ottaen parani, jos verrataan liikevaihdon pienenemistä yli 5 prosentilla vuonna 1993 ja toisaalta yli 12 prosentin voittoa tutkimusjakson aikana. Toisaalta muiden indikaattorien, erityisesti markkinaosuuden, valossa kehitys oli vaatimattomampaa. On myös osoitettu, että Egyptistä ja Puolasta tuleva tuonti säilyi yhdessä tarkasteltuna merkittävänä ja Puolan tuonti jopa kasvoi, tosin alhaiselta lähtötasolta, ja se tapahtui yhteisön tuotannonalan hintoja hieman alhaisemmin hinnoin. Olisi kuitenkin huomattava, että Puolasta tulevan tuonnin tilanne vahvistui sen jälkeen, kun yhteisö oli ottanut käyttöön muita kolmansia maita koskevat lopulliset polkumyyntitullit kuten johdanto-osan 2 kappaleessa todetaan, ja että vientiä harjoittavien tuottajien vientiin sovellettiin sitoumuksia, joita noudatettiin täysimääräisesti, eli saadut vientihinnat olivat hintasitoumuksia korkeammat.Tämän perusteella päätellään, että yhteisön tuotannonalalle on aiheutunut etua voimassa olevista polkumyyntitoimenpiteistä, joiden käyttöönoton seurauksena kahden asianomaisen vientimaan tuonnista aiheutunut vahinko on poistunut.E. VAHINGON JATKUMISEN TAI TOISTUMISEN TODENNÄKÖISYYS1. Egypti(35) Egyptistä tulevan tuonnin kehitystä käsitellään edellä johdanto-osan 20 kappaleessa. Tuonnin määrät vähenivät ja markkinaosuus pieneni vuoden 1995 huipputasolta jyrkästi vuoden 1993 tasolle. Markkinaosuus oli tutkimusajanjaksolla huomattavasti (1,8 prosenttia) edellisen tutkimuksen aikana todettua markkinaosuutta pienempi.(36) Yhteisön markkinoille suuntautuneen viennin hinnat olivat kuitenkin edelleen yhteisön tuotannonalan hintoja alhaisemmat huolimatta siitä, että ne nousivat jatkuvasti polkumyyntitoimenpiteiden käyttöönoton jälkeen ja ne olivat myös hintasitoumusta korkeammat.Tämän lisäksi yhteisön ulkopuolisille markkinoille suuntautuneen viennin hinnat olivat tutkimusajanjakson aikana yhteisön markkinoille suuntautuneen viennin hintoja korkeammat, mikä osoittaisi, että mainitun viennin suuntautuminen yhteisön markkinoille ei olisi taloudelliselta kannalta todennäköistä.(37) Egyptin tuotannonalan tuotantokapasiteetti on tällä hetkellä hyvin korkea eli 94 prosenttia. Kapasiteettia hyödynnetään tehokkaasti eikä sitä ollut tarkoitus lisätä vuonna 1998.Lisäksi yhteisöön suuntautuvan viennin osuus kokonaismyynnistä, joka vuonna 1995 oli 68 prosenttia, pieneni tutkimusjakson aikana 45 prosenttiin. Tämän korvasi yhteisön ulkopuolisille markkinoille suuntaunut vientimyynti, jonka osuus samanaikaisesti lähes kaksinkertaistui (kokonaismyyntimäärä kasvoi 15 prosentista 35 prosenttiin). Kotimainen myynti kasvoi prosentuaalisesti vähän vastaavana aikana (17 prosentista 20 prosenttiin).2. Puola(38) Yhteisön tuonti Puolasta lisääntyi määrällisesti merkittävästi vuoden 1993 ja tutkimusajanjakson välisenä aikana. Puolalainen vientiä harjoittava tuottaja on kuitenkin todennut, että yrityksen tuotantotiloissa vuonna 1993 ilmennyt vakava käyttöhäiriö käytännössä tyrehdytti ferropiin tuotannon kyseisenä vuonna. Tuotanto palautui ennalleen vasta vuonna 1994, mutta oli edelleen merkittävästi vuoden 1993 tasoa vähäisempää. Puolalainen tuottaja esitti, että vuosi 1993 ei tämän vuoksi ole sopiva vertailukohta, vaan että vertailu olisi tehtävä vuoden 1995 lukuihin, jolloin tuotanto oli palannut jälleen normaaliksi.(39) Edellä esitetyn perusteella komissio tarkasteli viennin määrien ja vientihintojen kehitystä vuoden 1995 ja tutkimusjanjakson välisenä aikana ja havaitsi kasvusuuntauksen näiden kahden parametrin osalta. On kuitenkin huomattava, että Puolan markkinaosuus oli tutkimusjakson lopulla edelleen edellisessä tutkimuksessa todettua markkinaosuutta alhaisempi. Puolasta yhteisöön suuntautunut vienti kasvoi samanaikaisesti kuin lopulliset polkumyyntitullit otettiin käyttöön Venäjältä, Ukrainasta ja Kazakstanista tulevassa tuonnissa, minkä seurauksena tuonti näistä maista väheni.(40) Puolalaisen vientiä harjoittavan tuottajan kapasiteetin käyttöaste oli tutkimusjakson aikana 93 prosenttia, minkä vuoksi on epätodennäköistä, että se lisäisi tuotannon määriä lyhyellä aikavälillä. Yhteisöön suuntautuvan myynnin osuus kokonaismyynnistä kasvoi 39 prosentista vuonna 1995 45 prosenttiin tutkimusjakson aikana.Komissio tarkasteli tämän kehityksen valossa, olisiko puolalaisen vientiä harjoittavan tuottajan myynnin jakelukanavien muuttuminen mahdollista ja samalla sitä, lisääntyisikö yhteisöön suuntautuvan viennin osuus entisestään. Komissio tarkasteli erityisesti sitä, johtaisiko Puolan mahdollista Euroopan unioniin liittymistä edeltävä terästeollisuuden rakenneuudistus ferropiin kotimaisen kysynnän romahdukseen ja tätä kautta muun muassa yhteisööon suuntautuvaan vientiin käytettävissä olevan tarjonnan lisääntymiseen. Ottaen huomioon, että puolalaisen vientiä harjoittavan tuottajan myynnistä kotimarkkinoiden osuus oli tutkimusjakson aikana 37 prosenttia, kotimaisen kysynnän heikkenemisellä olisi merkittäviä vaikutuksia. Puolan teräsmarkkinoita koskevien tilastotietojen perusteella maan terästuotanto kuitenkin kasvoi 31 prosenttia vuosina 1992-1996, minkä lisäksi tuotanto kasvaisi entisestään vuotta 1997 koskevien arvioiden perusteella.Puolasta yhteisön ulkopuolisiin maihin suuntautuvan viennin mahdollisen vähenemisen osalta todettiin, että vakiolaatuisen ferropiin hinnat yhteisön ulkopuolisilla markkinoilla ovat 75 prosenttia yhteisön markkinoiden hintoja korkeammat, eikä viennissä Puolasta yhteisöön tai yhteisön ulkopuolelle odoteta merkittäviä muutoksia.(41) Edellä mainitun perusteella ei ole todennäköistä, että puolalaisten viejien yhteisöön suuntautuva vienti enää merkittävästi kasvaisi tai että näiden hinnat laskisivat polkumyyntitoimenpiteiden poistamisen seurauksena. Vaikka toimenpiteet ovat olleet voimassa ja myynti on tapahtunut sitoumusta korkeimmilla hinnoilla, puolalainen vientiä harjoittava tuottaja vakiinnutti asemansa yhteisön markkinoilla selvittyään tuotantolaitoksensa käyttöhäiriöistä vuonna 1993-1994 ja säilytti kotimaan myyntinsä samanaikaisesti korkeana. Vientiä harjoittava tuottaja on tämän perusteella osoittanut kykenevänsä kilpailemaan yhteisön markkinoilla hinnoilla, jotka ovat vahingon poistavalla tasolla. Myös puolalaisen tuottajan tekemä hintasitoumus perustui nyt tarkasteltavina olevien toimenpiteiden käyttöönottoon johtaneessa tutkimuksessa määriteltyyn vahinkokynnykseen. Jos polkumyyntitoimenpiteiden voimassaolo päättyisi, ei olisi taloudellisesti järkevää ryhtyä tavoittelemaan uusia markkinaosuuksia yhteisön markkinoilta vientihintoja laskemalla. On myös otettava huomioon, että kun tuotantokapasiteetti hyödynnetään jo nyt täysimääräisenä, yhteisöön suuntautuvaa vientiä voitaisiin lisätä ainoastaan kotimaisen myynnin tai yhteisön ulkopuolelle suuntautuvan myynnin kustannuksella, mikä vähentää entisestään tällaisen strategian todennäköisyyttä.3. Päätelmä(42) Edellä esitettyjen päätelmien perusteella ja huolimatta siitä, että kyseisen, vuodesta 1993 lähtien noin 30 prosenttia kasvaneen tuonnin, hinnat ovat edelleen hieman yhteisön tuotannonalan hintoja alhaisemmat ja ottaen toisaalta huomioon mainitun tuotannonalan taloudellisen tilanteen huomattavan paranemisen, komissio toteaa, että Egyptistä ja Puolasta tulevaa tuontia koskevien toimenpiteiden päättyminen ei todennäköisesti johtaisi vahingon jatkumiseen tai toistumiseen.Tätä päätelmää tehdessään komissio otti huomioon myös yhteisön tuotannonalan esittämät väitteet, joiden mukaan yhteisöön suuntautuvan viennin laajenemisen lakkaamisesta huolimatta vientiä harjoittavat tuojat voisivat aiheuttaa huomattavaa vahinkoa keskittämällä myyntiään ja laskemalla avistamarkkinoiden hintoja, mikä aiheuttaisi yhteisön tuotannonalan hintoihin kohdistuvaa painetta.Komission mielestä tälle väitteelle ei ole perusteita. Vientiä harjoittavan tuottajan hinnat yhteisön markkinoilla olivat huomattavasti hintasitoumuksia korkeammat, jotka määritettiin aikanaan polkumyynnistä aiheutuneen vahingon poistavalle tasolle. Tämän perusteella ja ottaen huomioon myös tuotantokapasiteetin täysimääräisen hyödyntämisen sekä kotimarkkinoiden ja yhteisön ulkopuolisten vientimarkkinoiden kysynnän lisääntymisen tai säilymisen ennallaan, ei ole todennäköistä, että asianomaisista maista peräisin olevan viennin vaikutus yhteisön avistamarkkinoihin olisi niin merkittävää, että vahinko toistuisi.Tässä yhteydessä on muistettava, että jos yhteisön tuotannonalan tilanne heikkenisi asianomaisista maista peräisin olevan polkumyynnillä tapahtuvan tuonnin seurauksena, tuotannonala voi tehdä uuden polkumyyntiä koskevan valituksen perusasetuksen 5 artiklan perusteella.(43) Komissio ilmoitti päätelmässä asianomaisille osapuolille, yhteisön tuotannonala mukaan lukien. Saatuaan komissiolta tiedon edellä esitetyistä seikoista ja päätelmistä yhteisön tuotannonalan edustajat esittivät kirjallisesti ja suullisesti täydentäviä näkökantoja tarkasteltavana olevien tuotteiden tuonnin vaikutuksesta yhteisön tuotannonalaan. Edustajat eivät kuitenkaan esittäneet mitään sellaisia tietoja tai väitteitä, jotka vielä tarkastelun jälkeenkin olisivat kumonneet edellä esitetyt päätelmät.F. MENETTELYN PÄÄTTÄMINEN(44) Hyväksytään tämän menettelyn päättäminen ja asetuksella (ETY) N:o 3642/92 sekä päätöksillä 92/331/ETY ja 92/572/ETY 14 päivänäa joulukuuta 1992 käyttöön otettujen polkumyyntitoimenpiteiden voimassaolon lakkaaminen,ON TEHNYT TÄMÄN PÄÄTÖKSEN:Ainoa artiklaPäätetään polkumyyntimenettely, joka koskee Egyptistä ja Puolasta peräisin olevan ja CN-koodeihin 7202 21 10 , 7202 21 90 ja 7202 29 90 kuuluvan ferropiin tuontia.Tehty Brysselissä 4 päivänä kesäkuuta 1999.Komission puolestaLeon BRITTANVarapuheenjohtaja(1) EYVL L 56, 6.3.1996, s. 1.(2) EYVL L 128, 30.4.1998, s. 18.(3) EYVL L 369, 18.12.1992, s. 1.(4) EYVL L 183, 3.7.1992, s. 40.(5) EYVL L 369, 18.12.1992, s. 32.(6) EYVL L 302, 9.12.1993, s. 1.(7) EYVL L 3, 5.1.1994, s. 1.(8) EYVL L 42, 14.2.1998, s. 1.(9) EYVL L 77, 19.3.1994, s. 48.(10) EYVL C 387, 21.12.1996, s. 3.(11) EYVL C 204, 4.7.1997, s. 2.